**CRITERII DE VERIFICARE**

**A CONFORMITĂȚII ADMINISTRATIVE ȘI A ELIGIBILITĂȚII**

pentru cererea de proiecte POCA/949/2/2 (IP23/2021)

**1.Conformitate administrativă**

* Cererea de finanţare este completată conform formatului stabilit și este însoțită de documentele prevăzute în ghidul solicitantului?
* Cererea de finanţare este semnată de către reprezentantul legal?
* Cererea de finanțare respectă cumulativ toate elementele obligatorii aprobate prin fișa de proiect? **\* (pentru proiectele provenite din cereri de proiecte non-competitive):** Dacă cererea de finanțare depusă prezintă modificări față de fișa de proiect acceptată de AM POCA, în sensul creșterii bugetului cu mai mult de 10% sau diminuării rezultatelor și indicatorilor, cererea de finanțare nu va mai fi verificată pentru restul criteriilor și va fi declarată respinsă. Diminuarea rezultatelor și indicatorilor poate fi acceptată de către AM numai în situații care să justifice o astfel de modificare, respectiv – reorganizări instituționale, modificări ale actelor normative incidente domeniului de activitate.

**2. Eligibilitate**

1. **Eligibilitatea solicitantului şi a partenerilor**

A1. Solicitantul și partenerii săi (dacă e cazul) fac parte din categoria de beneficiari eligibili și îndeplinesc condițiile stabilite în Ghidul solicitantului?\*

1. **Eligibilitatea proiectului**

B1. Proiectul propus spre finanțare (în întregime sau parțial, respectiv anumite activități din proiect) nu a mai beneficiat de sprijin financiar din fonduri publice (inclusiv UE, norvegiene, elvețiene) sau din partea instituțiilor financiare internaționale (dublă finanțare)?\*

B2. Proiectul propus spre finanțare nu este încheiat în mod fizic sau implementat integral înainte de depunerea cererii de finanțare la autoritatea de management, indiferent dacă toate plățile aferente au fost efectuate de către beneficiar (art. 65, alin (6) din Reg. 1303/2013)?\*

B3. Proiectul se încadrează în programul operațional, conform specificului de finanțare stabilit în Ghidul solicitantului?\*

B4. Grupul ţintă este eligibil?\*

B5. Valoarea totală eligibilă a proiectului (dacă e cazul) și durata acestuia respectă condițiile stabilite în Ghidul solicitantului?\*

B6. Contribuția financiară solicitată respectă cerințele din Ghidul solicitantului?

B7. Proiectul cuprinde activitățile obligatorii?\*

B8. Echipa de management a proiectului respectă componența minimă obligatorie (dacă e cazul)?\*

B9. Proiectul cuprinde măsurile minime de informare și publicitate?

B10. Proiectul cuprinde măsurile minime obligatorii de dezvoltare durabilă și de promovare a egalității de șanse și nediscriminare?

Criteriile marcate cu (\*) sunt eliminatorii. În cazul în care răspunsul este „NU”, proiectul va fi respins.

În cazul criteriilor care nu sunt eliminatorii, AM POCA poate solicita un set de clarificări, în urma căruia solicitantul remediază aspectele administrative în termenul solicitat.